1) सरकार अस्थिर करण्याचा विरोधकांचा डाव फसला - जयंत पाटील 

संपूर्ण जग कोरोना व्हायरसविरुद्ध लढत असताना राज्यातील विरोधक सरकार अस्थिर करण्यासाठी प्रयत्न करत होते. पण केंद्रीय निवडणूक आयोगाने विधान परिषदेची निवडणूक घेण्यास मान्यता दिल्याने विरोधकांचा हा प्रयत्न फसला, अशी टीका राष्ट्रवादीचे प्रदेशाध्यक्ष आणि महाराष्ट्राचे जलसंपदा मंत्री जयंत पाटील यांनी केली आहे. ही बातमी लोकमतने दिली आहे.  

जयंत पाटील म्हणाले, "राज्यात गेल्या काही दिवसांपासून लोकशाहीची गळचेपी होत असल्याबाबत विरोधकांनी राज्यपालांकडे तक्रार केली होती. हे सरकार अस्थिर व्हावं, यादरम्यान काही मोठे प्रश्न निर्माण होऊन त्यांना काहीतरी करता यावं, अशी धडपड राज्यातील विरोधक करत होते. पण केंद्रीय निवडणूक आयोगाने आम्हाला सकारात्मक प्रतिसाद दिला." 

महाविकास आघाडीचं सरकार आता जोमाने काम करेल. कोरोना व्हायरसविरुद्धच्या लढाईत आपण यशस्वी होऊ, असा विश्वास जयंत पाटील यांनी व्यक्त केला. 

2) 350 किलोमीटर पायपीट केल्यानंतर मजुराची आत्महत्या

लॉकडाऊनमुळे चालत घराच्या दिशेने निघालेल्या मजुराने 350 किलोमीटर अंतर कापल्यानंतर रस्त्यातच आत्महत्... आणखी 4000 वर्णांसाठी लेख सुरू ठेवा:
या केल्याची घटना घडली. ही बातमी महाराष्ट्र टाईम्सने दिली आहे. 

मूळचे गोंदियाचे असलेले 40 वर्षीय अमरसिंह मडावी हे हैदराबादमध्ये बांधकामाच्या ठिकाणी काम करत होते. पण लॉकडाऊनमुळे त्यांचं काम बंद पडलं. चार दिवस वाट पाहिल्यानंतरही वाहन उपलब्ध न झाल्याने  ते आणि त्यांच्या सहकाऱ्याने गोंदियाला पायी जाण्याचा निर्णय घेतला. 

सुमारे 350 किलोमीटर अंतर कापून वर्ध्यातील गिरडपर्यंत पोहोचल्यानंतर त्यांना एक ट्रक मिळाली. पण अमरसिंह लघुशंकेला गेले असताना ट्रक त्यांना सोडून गेला. जागा अनोळखी असल्याने आणि एकटेच असल्यामुळे त्यांनी शेतात गळफास घेतल्याचं पोलिसांच्या प्राथमिक तपासात समोर आलं आहे. 

उपासमार, बेकारी, निराशा यामुळे त्याने आत्महत्या केली असावी, असा पोलिसांचा प्राथमिक अंदाज आहे. त्याला गिरडचे ठाणेदार महेंद्र सूर्यवंशी यांनीही दुजोरा दिला आहे.

3) चंद्रपूर-गडचिरोलीच्या मिरचीतोड मजुरांना राज्यात परत आणणार - वडेट्टीवार

कोरोना व्हायरसच्या पार्श्वभूमीवर केंद्र सरकारने लॉकडाऊन घोषित केल्यानंतर महाराष्ट्रातील चंद्रपूर-गडचिरोली भागातील जवळपास 26 हजार मिरचीतोड मजूर तेलंगणा-आंध्र प्रदेशात अडकले आहेत. या मजुरांना लवकरच परत आणलं जाईल, असं वक्तव्य चंद्रपूरचे पालकमंत्री विजय वडेट्टीवार यांनी केलं आहे. ही बातमी टीव्ही 9 मराठीने दिली.

इतर राज्यात अडकलेल्या मजुरांना परत आणण्यासाठी राज्य सरकारकडून व्यवस्था केली जात आहे. मिरचीतोड मजुरांना परत आणण्यासाठी राज्याची टास्क फोर्स याबाबत इतर राज्यांशी चर्चा करत आहे,  अशी माहिती वडेट्टीवार यांनी दिली.

त्यांना  परत आणण्यासाठी राज्य सरकार 450 बस पाठवेल. ते गावी परतल्यानंतर त्यांना होम क्वारंटाईन केले जाईल. नियम मोडल्यास 2 हजार रुपये दंड ठोठावला जाईल, असंही त्यांनी सांगितलं. 

4) पुढील तीन दिवस वादळी वाऱ्यासह जोरदार पावसाची शक्यता

देशातील उत्तर भागात पुढील तीन दिवस वादळी वाऱ्यासह जोरदार पावसाची शक्यता वेधशाळेनं वर्तवली आहे. ही बातमी हिंदुस्तान टाईम्सने दिली आहे. 

राजधानी दिल्लीसह हरयाणा, चंदीगड, उत्तर प्रदेश, हिमाचल प्रदेश, जम्मू काश्मीर, उत्तराखंड आणि राजस्थानातील काही भागात वादळी वाऱ्यासह जोरदार पाऊस होण्याची शक्यता आहे. 

उत्तर भागातील राज्यांना ऑरेंज अलर्टही विभागाकडून देण्यात आलं आहे, असं हवामान विभागानं कळवलं आहे.

5) संसदेच्या नवीन इमारतीला पर्यावरण मंत्रालयाची परवानगी

संसदेच्या...